**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/5875-2/2020.

**62/2020.**

**HATÁROZAT**

- **veszélyhelyzetben átruházott hatáskörben meghozott döntésről** -

**A Kornisné Liptay Elza Szociális és Gyermekjóléti Központ intézményvezetői álláshelyének betöltésére beérkezett pályázat érvényességének megállapításáról és elbírálásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. A 41/2020. (II.27.) Kt. számú határozattal kiírt a Kornisné Liptay Elza Szociális és Gyermekjóléti Központ intézményvezetői álláshelyének betöltésére beérkezett **Makkai Jánosné** (szül.név:……………., szül.hely: ……….., szül.idő:…………., anyja neve: …………..)**………………….szám** alatti lakos **pályázatát -** tekintettel arra, hogy a pályázó pályázata mindenben megfelel a pályázati kiírásban foglalt **formai és tartalmi követelményeknek - érvényesnek nyilvánítom, míg az eljárást eredményesnek.**

A beérkezett pályázat **pályázati kiírásnak való megfeleléséről készített összefoglaló táblázatot a határozat 1. számú** melléklete tartalmazza.

1. 1. Döntök arról, hogy Makkai Jánosné **közalkalmazotti jogviszonya** a Kjt. 25.§ (2) bekezdés b) pont, illetve 26.§-a alapján – jelen határozat **2. melléklete szerinti együttműködési megállapodással** - **áthelyezéssel jön létre** a **Kornisné Liptay Elza Szociális és Gyermekjóléti Központ** munkáltatóval **határozatlan időtartamra heti 40 órában 2020. május 01. napjával, szociális munkás és tanácsadó közalkalmazotti munkakörbe (**FEOR száma: 2312). Besorolom Makkai Jánosné közalkalmazottat a…. **fizetési osztály, ………fizetési fokozatába**.

II.2. A közalkalmazottak jogállásáról szóló 1992. évi XXXIII. tv. 20/B. §-a valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet alapján **az alábbiak szerint döntök:**

A **Kornisné Liptay Elza Szociális és Gyermekjóléti Központ intézményvezető (magasabb vezető)** álláspályázatra **Makkai Jánosné** (szül.név:………………., szül.hely:………….., szül.idő:…………………., anyja neve: ………………..) által benyújtott érvényes pályázatot figyelembe véve **nevezettet megbízom a Kornisné Liptay Elza Szociális és Gyermekjóléti Központ intézményvezető (magasabb vezető) feladatainak ellátásával 2020. május 01–től 2025. április 30. napjáig szóló határozott időtartamra.**

**Munkavégzésének helye: Kornisné Liptay Elza Szociális és Gyermekjóléti Központ**

**4440 Tiszavasvári, Vasvári Pál út 87.**

**Vezetői megbízással járó illetménye:**

* garantált illetménye a Kjt. szerint: ………. -Ft
* szociális ágazati összevont pótlék: ……….- Ft
* magasabb vezetői pótlék (a magasabb vezetői megbízás időtartamára): ………..-Ft
* határozott időre szóló keresetkiegészítés: ………..,-Ft
* garantált összegen felüli munkáltatói döntésen alapuló illetményrész: ……….,-Ft
* munkahelyi %-os illetménykiegészítés: .,……...-Ft
* **Mindösszesen: ………..,- Ft**

**Makkai Jánosné** közalkalmazott **munkáltatói és kinevezési jogkörgyakorlója** Tiszavasvári Város Önkormányzata **Képviselő-testülete,** az **egyéb munkáltatói jogkör gyakorlója Tiszavasvári Város Polgármestere.**

A kinevezési okiratban nem szabályozott kérdésekre a Munka tv., a Kjt., a kapcsolódó jogszabályok rendelkezései irányadóak.

**INDOKOLÁS**

Tiszavasvári Város Önkormányzata Képviselő-testülete a 41/2020. (II.27.) Kt. számú határozatával döntött **a Kornisné Liptay Elza Szociális és Gyermekjóléti Központ intézményvezetői álláshelyének betöltésére vonatkozó pályázat kiírásáról.** A pályázat a Közszolgálati Személyzetfejlesztési Főigazgatóság internetes oldalán (kozigallas.gov.hu), a Tiszavasvári Polgármesteri Hivatal hirdetőtábláján, valamint Tiszavasvári Város Honlapján is megjelent, **benyújtási határideje 2020. április 06. napja volt**.

A pályázati kiírásra **egy pályázati anyag érkezett** Makkai Jánosnétól a pályázati határidőn belül.

A közalkalmazottak jogállásáról szóló **1992. évi XXXIII. törvény (a továbbiakban Kjt.) 20/A §-a** értelmében a magasabb vezetői beosztásra kiírt pályázat esetén a benyújtott pályázat véleményezésére **legalább háromtagú,** a betöltendő munkakör feladatait érintően **szakértelemmel rendelkező bizottságot kell létrehozni,** melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója.

A Vhr. 1/A. § (9)-(13) bekezdései értelmében a pályázatokat a pályázat előkészítője által **esetenként összehívott bizottság véleményezi.** A bizottság tagjai között kell lennie:

a) a pályázat előkészítőjének vagy képviselőjének,

b)magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának.

A bizottság tagjai a Képviselő-testület 42/2020. (II.27.) Kt. számú határozata alapján:

- Szociális Szakmai Szövetség delegált képviselője, mint külső szakértő

- Dr. Kórik Zsuzsanna jegyző, mint a pályázat előkészítője,

- Balázsi Csilla, Tiszavasvári Város Önkormányzata Képviselő-testületének Pénzügyi és

Ügyrendi Bizottságának elnöke,

-Bakné Répási Ágnes, Tiszavasvári Város Önkormányzata Képviselő-testületének Szociális

és Humán Bizottságának elnöke.

A **szakértői bizottsági ülés** megtartására **2020. április 21-én került sor.** Megállapította a bizottság, hogy a benyújtott pályamű a **pályázati kiírásban foglalt feltételeknek mindenben megfelel.** (A határozat 1. mellékletét képező táblázat)

A bizottság megállapítása és Szolnoki Beáta, a Magyar Családsegítő és Gyermekjóléti Szolgálatok Országos Egyesülete, mint szakmai szervezet által delegált szakértő szerint a Makkai Jánosné által benyújtott pályázatból megállapítható, hogy a pályázó széleskörű ismerettel rendelkezik, elhivatottsága az intézmény ellátotti csoportjai felé magasfokú. Az intézményfejlesztési céljait reálisan és pontosan, magalapozott tényekre hivatkozva és azokra építve mutatja be, stratégiai gondolkodása motivált, a valós lehetőségekre épül, ugyanakkor rendkívül innovatív. Lépést tart a szakmai aktualitásokkal, az alkalmazható módszertani ismeretekkel, ami bizonyítja rátermettségét. Minden ellátotti csoportot egyformán fontosnak tart és kellő figyelemmel kísér, egyben látva a család és a közösség védő óvó, megtartó funkcióit.

A pályázati anyagot értékelve **a bizottság a benyújtott** **pályázatot alkalmasnak találta arra, hogy az alapján a pályázó a következő 5 évre betölthesse a Kornisné Liptay Elza Szociális és Gyermekjóléti Központ intézményvezető pozícióját.** A pályázatban szereplő vezetői program, valamint a pályázó eddig végzett munkája a szakmai bizottság számára megfelelő biztosítékot jelent a feladat szakszerű ellátására vonatkozóan.

A Kjt., valamint a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (továbbiakban: Vhr.) 1/A. § (3) bekezdés a) pont aa) alpontja alapján a **pályázati eljárás lefolytatásával összefüggő feladatokatintézményvezető esetén a fenntartó önkormányzat jegyzője** **látja el** (a továbbiakban: a pályázat előkészítője).

A **Kjt. 20/B. § (4) bekezdése értelmében,** ha a **magasabb vezető megbízáshoz** **közalkalmazotti jogviszony létesítése is szükséges** törvény eltérő rendelkezése hiányában a kinevezési jogkör a **megbízási jogkör gyakorlóját illeti meg.**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. április 23.

**Szőke Zoltán**

**polgármester**

**TPH/5875-2/2020. ügyiratszámú határozat 1. melléklete, ami egyben a 62/2020. polgármesteri határozat 1. számú melléklete**

|  |  |
| --- | --- |
| **A pályázat részeként benyújtandó iratok, igazolások** | **Makkai Jánosné** |
| 1. fényképes szakmai önéletrajz | benyújtotta |
| 1. az intézmény vezetésére, fejlesztésére vonatkozó program | benyújtotta |
| 1. végzettséget tanúsító bizonyítványok, szakmai gyakorlatot, valamint az egyéb képzettséget, nyelvismeretet igazoló okiratok másolatai | benyújtotta |
| 1. 3 hónapnál nem régebbi hatósági erkölcsi bizonyítvány, mely igazolja a büntetlen előéletet és azt, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok | benyújtotta |
| 1. nyilatkozat/hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez | hozzájárult |
| 1. hozzájárulás, hogy a pályázati anyagot a véleményezésre jogosultak megismerhetik | hozzájárult |
| 1. nyilatkozat a Kjt. 41. § (1) és (2) bekezdései szerinti összeférhetetlenségről | nyilatkozott |
| 1. nyilatkozat arról, hogy a pályázó magyar állampolgár vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik | nyilatkozott |
| 1. a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt | nyilatkozott |
| 1. nyilatkozat/hozzájárulás, hogy sikeres pályázat esetén vállalja az egyes vagyonnyilatkozat- tételi kötelezettségekről szóló 2007. évi CLII. törvényben meghatározott vagyonnyilatkozat tételi eljárás lefolytatását | nyilatkozott |
| 1. nyilatkozat arról, hogy vállalja a személyes gondoskodást nyújtó, vezetői megbízással rendelkező személy a vezetői megbízással rendelkező szociális szolgáltatást nyújtó személyek vezetőképzéséről szóló 25/2017.(X.18.) EMMI rendelet szerinti vezetőképzés teljesítését | nyilatkozott |
| 1. nyilatkozat, hogy –pályázatával kapcsolatban- az elbíráló üléseken kívánja-e zárt ülés megtartását, illetve nyilvános ülés esetén a személyes adatainak zártan történő kezelését | nyilatkozott-zárt ülés megtartását kéri |
| 1. előnyt jelentő feltétel fennállása esetén, a vezetői gyakorlat igazolását alátámasztó dokumentumok | nyilatkozott, hogy vezetői gyakorlattal rendelkezik, az azt igazoló dokumentumokat csatolta |

**TPH/5875-2/2020. ügyiratszámú határozat 2. melléklete, ami egyben a 62/2020. polgármesteri határozat 2. számú melléklete**

**MEGÁLLAPODÁS**

* közalkalmazott végleges áthelyezéséről -

mely létrejött a **Szabolcs-Szatmár-Bereg Megyei Gyermekvédelmi Igazgatóság és Területi Gyermekvédelmi Szakszolgála**t(4400 Nyíregyháza, Vasvári Pál u.3.) képviseletében**, Hasulyó Szabolcs Intézményvezető,** munkáltatói jogkör gyakorlója,

mint az áthelyező szerv vezetője, valamint

**Tiszavasvári Város Önkormányzata Képviselő-testülete** (4440 Tiszavasvári, Városháza tér 4.) **kinevezési jogkör gyakorló – átvevő szerv - képviseletében** **Szőke Zoltán polgármester és**

**Makkai Jánosné** (szül.neve:……………, szül:……………………..., anyja neve:…………, lakcíme:……………………………………..) **közalkalmazott** (továbbiakban : Felek)

között az alulírott helyen és időben az alábbi feltételek mellett:

1. A Felek megállapodnak abban, hogy a jelenleg áthelyező költségvetési szervnél határozatlan idejű közalkalmazotti jogviszonyban álló – **Makkai Jánosné közalkalmazott** a közalkalmazottak jogállásáról szóló 1992. évi XXXIII. törvény (továbbiakban: Kjt.) 25. § (2) bekezdése b) 1. pontja és 26. § alapján **végleges áthelyezésre kerül az átvevő fenntartásában lévő Kornisné Liptay Elza Szociális és Gyermekjóléti Központhoz, mint – a szintén Kjt. hatálya alá tartozó – munkáltatóhoz teljes munkaidőben határozatlan időre szóló közalkalmazotti jogviszonyba 2020.05.01 napjával** kezdődően az alábbiak szerint:

Munkáltató neve: **Kornisné Liptay Elza Szociális és Gyermekjóléti Központ**

Munkavégzés helye: **Kornisné Liptay Elza Szociális és Gyermekjóléti Központ 4440 Tiszavasvári, Vasvári Pál u. 87.**

**Közalkalmazotti munkaköre: szociális munkás és tanácsadó**

FEOR száma: 2312, …….. **fizetési osztály, ………..fizetési fokozat**.

1. Az 1. pont szerinti Munkáltató a **közalkalmazottat szociális munkás és tanácsadó munkakörben, intézményvezető vezetői beosztással** **kívánja foglalkoztatni**, határozatlan idejű közalkalmazotti jogviszony keretében. Illetményének megállapítása végzettségének és szakképzettségének megfelelően a Kjt. alapján történik.
2. A Felek továbbá megállapodnak arról, hogy a közalkalmazott az áthelyező munkáltató által ki nem adott **12 nap** időarányos **szabadságát átvevő munkáltatótól kapja meg.**
3. Az **áthelyező szerv kijelenti, hogy az áthelyezéshez a megjelölt időponttal hozzájárul,** valamint azt, hogy a **közalkalmazottnak tartozása nincs.** A közalkalmazott illetményének és egyéb járandóságainak folyósítását **2020. április 30. napjával megszünteti.**
4. A közalkalmazott nyilatkozik, hogy az **áthelyező szervvel szemben** – jogviszonyának megszüntetésével összefüggésben**- egyéb követelése nincs.**
5. Az áthelyező szerv nevezett közalkalmazott **személyi anyagát átadja az átvevő szerv által kijelölt személy részére.**
6. Ezen megállapodásban rögzített kérdésekben a **Kjt., illetve a Ptk. rendelkezései az irányadók.**

A jelen szerződés két oldalas, az abban szereplő megállapodást a felek megismerték, és mint akaratukkal mindenben megegyezőt jóváhagyólag aláírták.

**Tiszavasvári, 2020.04.23.**

…………………………. ……………………… …………………….

**Hasulyó Szabolcs Makkai Jánosné Szőke Zoltán**

**intézményvezető**  **közalkalmazott**  **polgármester**

áthelyező szerv átvevő szerv

képviseletében